
PROME MINISTER 


TA ILUMINA BES TUURSKANTOOR CU LUZ 
PA¿CONSCIENTISA RIBA E TEMA DI PREVENCION 
DI ABUSO DI MUCHA =c 


April ta luna di Conscientisacion y Prevencion di Abuso di 
Mucha. Diabierna 21 di April, Gobierno a uni y mustra su 
sosten na conscientisacion riba e tema di abuso di mucha 
conhuntamente cu Fundacion Respeta Mi y a ilumina 
Bestuurskantoor cu luz color blauw. 


Fundacion Respeta Mi ta un organisacion cu a wordo funda 
desde 10 di december 1991 y tin como meta y vision pa 
conscientisa a base di prevencion riba e tema di abuso di 
mucha. Como cu luna di April ta luna di conscientisacion, 
Fundacion Respeta Mi ta para pa e derecho di muchanan 
advocando pa stop e abuso y negligencia di mucha y 
hoben. Esaki ta tambe e vision y prioridad di Gabinete 
Wever-Croes desde cu a drenta gobernacion na aña 2017. 


Mundialmente, e color blauw ta para pa e color di 
conscientisacion durante e luna di Prevencion di Abuso di 
Mucha. Comunidadnan a cende lusnan blauw y a bisti color 
blauw riba 21 di april como e promesa pa sigui proteha y 
cuida nos muchanan di tur tipo di abuso y negiligencia. 


Diabierna atardi Prome Minister Evelyn Wever-Croes a 
uni su mes cu Fundacion Respeta Mi presente dilanti di 
Bestuurskantoor pa asina mustra sosten y un biaha mas 
fortifica e compromiso di Gobierno di Aruba pa e bienestar 
di cada mucha riba nos dushi Aruba. Bestuurskantoor a 
wordo ilumina cu luz blauw pa asina tambe tur cu pasa 
dilanti, por wordo conscientisa cu cada un di nos tin e 
deber pa cuida y proteha nos muchanan. 

ARUBA LO TA ANFITRION DI E PROME 
CONFERENCIA DI CLIMA Y ENERGIA; 
"CARIBBEAN CLIMATE & ENERGY CONFERENCE (CCEC)" 


Aruba conhuntamente cu Hulanda, ta organisando e prome 
Caribbean Climate 8 Energy Conference (CCEC) cu lo 
tuma luga dianan 10-12 di Mei 2023 na Aruba. Mirando e 
vulnerabilidad di e islanan chikito pa cu cambio di clima, y e 
efectonan negativo cu ya caba ta wordo experencia, Aruba 
y Hulanda a mira e necesidad pa promove e cooperacion 
den accion climatico entre islanan chikito mundialmente, 
organisando pa prome biaha un conferencia dirigi riba e tema 
aki. 


Riba invitacion di Prome Minister di Aruba, Evelyn Wever- 
Croes, y Minister di Clima y Energia di Hulanda, Rob Jetten, 
representante di differente pais y organisacion lo reuni na 
Aruba durante e fecha aki. Na e conferencia aki lo tey presente, 
representantenan di islanan di region Caribe, partidonan 
relevante, manera eilandstaatnan di Pacifico, organisacionnan 
di Nacionnan Uni, instutitonan di conocemento y institucionnan 
financiero. 


E prome dia di conferencia lo enfoca riba transicion di clima 
y energia den Reino Hulandes y lo discuti riba puntonan 
necesario, den termino di cooperacion, pa logra e obhetivonan 


climatico di Paris 2030. 


E di dos dia di conferencia lo consisti di un orientacion 
internacional. Despues di esaki, un panel amplio di pais y 
organisacion lo discuti e accion climatico cu ta necesario pa 
tur isla di henter mundo. E meta principal ta pa crea mas 
consientisacion riba ki tipo di accion climatico tin riba e islanan 
y con efectivo e cooperacion entre e islanan ta. 


E ultimo dia lo enfoca riba e desaroyo na Aruba pa loke ta e 
transicion di energia y clima. Lo tin varios presentacionnan riba 
e desaroyonan andando, y oportunidad pa combersa tocante 
unda Aruba ta para awo y na unda Aruba lo bay den ramo di 
transicion climatico y energia den futuro. 


Durante e dianan aki, e particpantenan lo bishita diferente 
proyecto di clima y energia na Aruba. 


Pa mas informacion por tuma contacto cu e organisacion di 
CCEC via e siguiente email:info@ccec23.com of cu ccec@ 
minezk.nl of subi e website oficial www.ccec23.com pa mas 
informacion 

ARUBA TA LIDERANDO ESFUERSO PA INTRODUCI 


DERECHO DI NATURALESA DEN CONSTITUCION 
EARTH DAY FORUM 2023 ARUBA 


Aruba ta compromete su mes pa restaura e relacion entre ser 
humano y naturalesa, iniciando e proceso legislativo pa agrega 
Derecho di Naturalesa den constitucion di Aruba. 


Pa celebra e ocasion, varios stakeholders local y internacional 
a bin hunto na Aruba Earth Day Forum 2023 pa dialoga 
encuanto e importancia di Derecho di Naturalesa. Algun di e 
expertonan presente tabata Global Alliance for the Rights of 
Nature, Earth Law Center, The Leatherback Project y Directie 
Natuur en Milieu. 


Derecho di Naturalesa ta reconoce cu nos medio ambiente 
tin balor inherente y mester wordo trata cu respet en bes di 
solamente un recurso pa haci uzo di dje. Derecho di Naturalesa 
ta representa un cambio di mentalidad den con nos ta mira 
nos medio ambiente. Pa restaura e balansa entre ser humano 
y naturalesa, nos por minimisa explotacion y crea un futuro 


sostenibel pa tur. 


"Mi ta gradici tur esnan cu a traha duro pa proteha nos 
ambiente," Minister di Naturalesa di Aruba Sr. Ursell Arends a 
bisa. "Huntu, nos por restaura e balansa entre ser humano y 
naturalesa y cuida loke ta di nos. Nos no ta duna derecho na 
naturalesa, naturalesa tin derecho. Esaki ta un prome paso pa 
reconoce esaki.” 


E proyecto di ley pa introduci Derecho di Naturalesa den nos 
constitucion a ser entrega na Departamento Legislativo dia 21 
di april, e atardi prome cu Dia di Mama Tera. 


Ministerio di Naturalesa ta liderando e proceso pa bira e di dos 
Pais mundialmente pa introduci Derecho di Naturalesa den su 
constitucion. Esaki sigur ta sirbi como ehempel pa otro paisnan 
den Caribe y rond mundo. 

"RIGHTS OF NATURE IN ARUBA 
i April 22”, 2023 


EARTH DAY FORUM 


POTRETNAN ARUBA 
TA LIDERANDO 
ESFUERSO PA 
INTRODUCI DERECHO 
DI NATURALESA 


CALLIE VEELENTURF 
EXECUTIVE DIRECTOR 
THE LEATHERBACK PROJECT 

Amara Made 


MINISTER 


Den e reunion publico riba Costo di 
Bida den Parlamento: 


MINISTER DI FINANSA 
MADURO TA SPLICA 
NA PLACA CHIKITO E 

CONSECUENCIA CU E MAL 
MANEHO HIBA PA MIKE 
EMAN TIN PA PUEBLO AWE 


E debe cu Mike Eman a haci ta locual 
ta e origin di e pobresa creciente cu 


awe nos ta mira na nos Pais 


E siman a habri cu un reunion publico den Parlamento 
pa trata e Costo di Bida na nos Pais. Un reunion yama 
pa e fraccion di AVP den cual mayoria Parlamentario di 
AVP a briya cu nan ausencia. Miembronan di Parlamento 
a haci nan preguntanan na Gobierno y di parti di Minister 
encarga cu finansa publico, 


Minister Maduro a percura pa splica na placa chikito 
kico tur ta wordo haci pa stabilisa e situacion financiero 
di nos Pais Aruba. Esaki sigur despues cu Mike Eman 
a hiba un maneho financiero descabeya cu a debilita e 
fundamento riba cual Pais Aruba mester por a crece y 
conoce progreso. 


Durante e gobernacion di Mike Eman, e gastonan di 
interes a subi grandemente cu mas di 100 miyon florin a 
consecuencia di e debe gigantesco di 2200 miyon florin 
cu Mike Eman a traha sin 'give a damm' cu Pueblo den 
apenas 8 aña. Gasto di interes awo ta tuma fondonan cu 
awe por a wordo destina pa trece alivio pa Pueblo. 


| Danki na Mike Eman, awe e placa aki ta bay pa paga 
gastonan di debe, cu ta fondonan cu ta bay pafo di Pais 
Aruba. Nos ta papia aki di 253 miyon florin na gasto di 
interes den aña 2023, cu ta 1 miyon florin pa cada dia 
di trabou. Mas cu claro e debe cu Mike Eman a traha 
durante e Gobierno di AVP, awe su consecuencia ta cu e 
ta preta riba e cartera grandi di nos Pais y specialmente 
riba e cartera chikito di nos Pueblo. 


No ta e pandemia so a trece presion riba e cartera di 
Pueblo, e debe cu Mike Eman a haci ta locual ta e origin 
di e pobresa creciente cu awe nos ta mira na nos Pais. 

PANGA o AA... 


ORIGEN DI INFLACION 


Mundo henter a pasa den un crisis mundial di inflacion. Ta conoci cu Aruba ta importa 
practicamente tur cos, pues tambe inflacion. E pandemia mundial Covid-19, e guera di 
Ukraina, e aumento di prijsnan internacional di fleta y e crisis mundial di inflacion cu a 
sigui, tur ta factornan internacional cu a causa aumento di costo di bida mundialmente, 
na Aruba tambe. 


INFLACION LOCAL 


E crisis mundial di inflacion a causa un crisis di inflacion aki na Aruba tambe. Mientras 
cu henter mundo ta buscando nan mesun maneranan pa maneha inflacion, localmente a 
inflacion a wordo frena na diferente forma. Aki ta sigui algun di e pasonan cu Gobierno 
di Aruba a tuma pa frena inflacion y trece alivio pa nos comunidad. 


A baha inkomstenbelasting y 
loonbelasting 3 biaha 


A aumenta minimumloon 
3 biaha 


A hisa e suma liber di impuesto 2 
biaha y asina 36.161 hende no ta paga 
inkomstenbelasting ni loonbelasting mas 


A aumenta reparatie toeslag 
2 biaha 


A baha prima di AZV 
pa pensionado 


A aumenta pensioen di biehes 
3 biaha 


A baha grondbelasting riba casnan 
cu no ta di balor halto (y a aumenta e 
belasting riba casnan di balor halto) 


A baha prijs di awa y coriente 


Ora e tarifa di awa y coriente mester a subi, 
a absorba e aumento pa un tempo 


A elimina e belasting riba herencia, 
successiebelasting 


A baha tarifa di winstbelasting riba 


No obstante prijs di crudo halto, 
ganashi di negoshinan di 25 % pa 20 % 


ta cuminsa baha prijs di coriente 


A baha desempleo y na aña 2022, 


A absorba e aumento di gasolin 
1500 mama y tata di famia a haya 


pa a un tempo 


A scoge pa aumento di BBO 
(inflacion di 1.4 %) en bes di BTW 
(inflacion di 5 pa 9 96) pa evita mas inflacion 


AMAAaBaa 


Gabinete Wever - CroesII 

OTRO SIMAN PRODUCTIVO PA 
MINISTERIO DI TURISMO Y SALUD PUBLICO 


Siman pasa tabata un siman hopi ocupa pa Ministerio di crea un spin off economico pa Aruba y crea entrada pa caha 
Turismo y Salud Publico. Minister Oduber a ricibi e cuentanan di gobierno. 
anual di aña 2022 di AZV y tambe di ImSan. Den e cuentanan Minister Oduber ta sigui traha pa bin cu desaroyonan grandi y 
anual por mira e refleho di e maneho cu tin den Salud Publico. 

Den e maneho di minister Oduber 

ta enfoca na haci inversionnan 

continuo den Salud Publico pa 

mehora e calidad di cuido cu ta 

wordo ofreci na nos comunidad y 

amplia e servicionan cu ta wordo 

duna. 

Siman pasa a tuma lugar tambe e 

presentacion di e proyecto di Port 

City na tur e instancianan financiero 

di Aruba. Esaki a keda organisa pa 

Aruba Ports Authority y a tuma lugar 

na Renaissance ballroom. Port City 

ta un proyecto cu den e ultimo aña | 

nan ta trahando riba dje y e la wordo 

diseña bou di e signatura di partido 

MEP bou gabinete Wever-Croes 1 

y 2. 

Port City ta un proyecto grandi cu ta 

bay rekeri un inversion di 500 miyon 

dollar for di sector priva. E lo bay 

crea hopi cupo di trabou, lo yuda na 


Sera: 


Despues di varios siman di incertidumbre, awe Minister 
Glenbert Croes y Minister Geoffrey Wever a tuma un decision 
riba e reduccion di tarifa di coriente. 


ELMAR a haci un propuesta inicial na Minister Glenbert Croes 
y Minister Geoffrey Wever y expertonan a revisa esaki, Minister 
Wever, den consulta cu Minister Croes, a informa ELMAR 
cu nan ta haya cu tur categoria di usuario mester haya un 
reduccion pro rata y a puntra ELMAR pa ahusta e reduccion. 


Ayera tardi ELMAR a manda e tarifa ahusta unda cu tur categoria 

Geoffrey Wever 


MINISTER 


di usuario ta haya un reduccion pro rata di 7.1% y despues 
cu e expertonan cu ta asesora Gobierno den e proceso aki 
a conseha cu e calculacionnan ta corecto, e mandatarionan 
a informa ELMAR cu nan ta bai di acuerdo cu e reduccion di 
7.1% pa tur categoria pa un periodo di 4 luna. 


Nae momento aki no tin espacio financiero cerca e companianan 
di utilidad pa reduci e coriente mas. 


Gobierno a haci su due diligence y a percura pa tuma un 
decision responsabel y husto. 

ESPECTACULAR APERTURA DI 
WEGANAN INTERINSULAR 2023 


Diabierna atardi, na Cruyff Court Denzel Dumfries na 
Jaburibari a tuma luga e gran apertura di Weganan 
Interinsular 2023. Despues di shete aña Weganan 
Interinsular entre e scolnan di Aruba, Boneiro y Curacao ta 
tumando luga bek. Manera ta conoci, den luna di september 
di aña pasa, Minister di Enseñansa, Ciencia, Cultura y 
Deporte di Curacao, Sr. Sithree van Heydoorn, Diputado 
di Infrastructura y Deporte di Boneiro, Sr. James Kroon y 
Minister di Enseñansa y Deporte, Sr. Endy Croes a firma un 
acuerdo pa trece e competencia escolar bek. 


Na luna di maart di e aña aki Weganan Interinsular 2023 
a inicia na Boneiro unda cu e scolnan a participa den e 
disciplina di dam y schaak. Sigui na Curaçao, unda e 
hobennan a participa den e disciplina di atletismo y trefbal. 


Fin di siman, Weganan Interinsular a continua na nos 
dushi isla. Durante e ceremonia di apertura di Weganan 
Interinsular Diputado di Boneiro Sr. James Kroon, Minister 
di Curacao, Sr. Sithree van Heydoorn, Presidente di 
Parlamento di Aruba, Sr. Edgard Vrolijk, Minister Endy 
Croes, Minister Dangui Oduber, Parlamentarionan di 


Coalicion: Sra. Shailiny Tromp — Lee, Sra. Darlaine Guedez 
- Erasmus, Sr. Ricky Hoek, Sr. Marco Berlis, Sr. Raymond 
Kamperveen y demas invitadonan presente a presencia 
un bunita desfile, impresionante show di acrobaat di RCC 
Aruba y NGS Unique brassband. Un atardi special yena di 
emocion, musica, color y alegria. 


Minister Endy Croes a hiba palabra unda a enfatisa cu 
deporte ta un medio pa forma y crea lider y personanan cu 
habilidadnan pa organisa y guia otro riba diferente tereno. 


P'esey un pais mester crea e base y condicionnan pa su 
habitantenan y particularmente pa nos chikito- y hobennan i 
pa por haya oportunidadnan pa desaroya nan mes den 
deporte, recreacion y actividad fisico. 


Actividad fisico y recreacion ta yuda mantene e curpa ff 
saludabel y deporte ta yuda un atleta cu'n dia den futuro 
lo por participa den weganan auspicia pa federacionnan di 
deporte localmente y representa su pais internacionalmente 
for di Weganan Escolar Campeonatonan Regional, Mundial 
y ohala den Weganan Olimpico. 

Mandatario di Deporte a sigui bisa cu hunto y cu henter e 
desaroyo aki e parti di educacion ta hunga un rol sumamente 
importante. E formacion na scol hunto cu e lesnan di educacion 
fisico ta brinda un base general pa crea hobennan prepara pa 
desaroya nan mes den futuro den cualkier ramo of profesion. 
Tambe nos lider y tecniconan den deporte merece di haya 
oportunidad pa forma nan mes y asina yuda den e desaroyo di 
formacion di atletanan. 


P'esey un palabra di gradicimento na tur maestro di scol, 
tecniconan di deporte, boluntarionan y specialmente na e 


wer - CroesII 


mayornan di nos hobennan cu awe ta participa den Weganan 
Interinsular 2023, masha danki y sigui stimula nos muchanan 
pa sigui practica deporte. Weganan Interinsular entre nos 
islanan ta un medio di intercambio deportivo, cultural y social 
pa cera e lasonan di hermandad y brinda oportunidad na e 
muchanan cu kisas di otro manera lo a bira dificil pa sali for 
di nan isla. Finalmente, Minister Endy Croes a yama bonbini 
na e delegacionnan di Boneiro y Curacao acompaña pa nan 
respectivo mandatarionan y pa nos deportistanan di Aruba y 
a desea nan hopi exito.Cu e deseo, disciplina, dedicacion y 
determinacion boso ta logra! 

Æ PROFESOR LUUTSEN DE VRIES 
NG TA PRESENTA E PROYECTO DI 

' MODERNISACION DI LEYNAN 
27 DI ENSENANSA 


Durante fin di siman di 17 te cu 19 di april 2023, profesor 
Luutsen de Vries tabata na Aruba y a duna un presentacion 
na Departamento di Enseñansa. Profesor de Vries, ta 
encarga pa trek e proyecto di modernisacion di leynan di 
ensefiansa, traha leynan cu no ta existi ainda y skirbi un 
“Memorie van Toelichting”. 


Den cuadro di e Doorlichting Rapport, recomendacion 11, a 
skirbi un lista di leynan cu ta bieu y mester modernisa, esta 
e Landsverordening Kleuteronderwijs, Landsverordering 
Basisonderwijs y Landsverorderning Voortgezet onderwijs. 


Pa loke ta trata e Landverordening Hoger onderwijs 
mester wordo revisa y modernisa. Landsverordering 
Beroeponderwijs y Wet op Toezicht (WOT) di Inspeccion 
di Ensefiansa no tin un ley existente. Den cuadro di esaki, 
a traha un plan pa cuminsa traha leynan cu no ta existi 
ainda, entre otro, LOT, cual ta Landsverordening Onderwijs 
Toezicht. 


Esaki lo ta rigi pa Inspeccion di Ensefiansa cu tin cu controla 
e calidad di ensefiansa di Aruba. E ley cu a skirbi bou di 
guia di Sr. de Vries hunto cu tur stakeholder, entre otro, 
Departamento di Enseñansa, Inspeccion di Enseñansa 
y Directie Wetgeving en Juridische Zaken (DWJZ) ta cla. 
Tanto e articulonan di ley, como e “Memorie van Toelichting”. 


Siman pasa, a present'e na tur stakeholder y schoolbestuur, 
unda cu nan tambe ta haya e oportunidad pa por duna nan 
comentario y a base di e reaccion por haci e ultimo ahustenan. 
Despues di esaki, a tuma contacto cu otro “stakeholders” di 
Departamentonan di Gobierno, pa manda nan e presentacion 
y asina nan tambe por duna nan comentario. 


Minister Endy Croes ta indica cu nan ta den proceso final 
y despues di ricibi e presentacion lo traha riba nan pa por 
cuminsa cana e caminda, bay oficialmente DWJZ, Raad 
van Advies y finalmente hiba Parlamento di Aruba pa wordo 
aproba. 

Shete aña consecutivo campeon escolar y prome biaha campeon di 
Weganan Interinsular. 


Diasabra atardi, na Compleho Deportivo Frans Figaroa na Noord a tuma 
luga e wega final di volleyball entre Colegio Sagrado Curason y Maria 
School. Mester remarca cu tabata reina un tremendo ambiente, unda cu 
un fanaticada grandi a bin duna sosten y apoyo na nan ekipo faborito. 


Den e partido final Colegio Sagrado Curason a gana e prome set 25- 
17 y di dos set cu e score di 25-2. Pa shete (7) aña consecutivo e scol 
basico Colegio Sagrado Curason ta e campeon di deporte escolar den e | 
disciplina di volleyball mucha homber. Ekipo di Colegio Sagrado Curason 
a domina henter e torneo ganando tur wega sin perde un set. Maria f 
School a sali subcampeon di e campeonato escolar. 


Na di tres (3) luga a keda Sint Joris School di Curacao y na di cuater (4) 
luga Colegio Rayo di Solo di Boneiro. Finalisando, Mandatario di Deporte 
ta felicita e scolnan cu a haci e competencia uno exitoso, alabes ta gradici 
IBISA y tur cu a haci Weganan Interinsular posibel. 

MINISTER ENDY CROES TA FELICITA COLEGIO ARUBANO 
CU ATITULA CAMPEON DI FUTBOL MUCHA MUHE DEN 
WEGANAN INTERINSULAR 2023 


Durante fin di siman, a tuma luga e competencia escolar entre 
e scolnan di Aruba, Boneiro y Curagao. 


Despues di shete aña tan anhela Weganan Interinsular ta bek. 
Diasabra merdia, na Cruyff Court Denzel Dumfries a tuma luga 
e partido final di futbol entre Colegio Arubano y Colegio Nigel 
Matthew. Colegio Arubano a gana Colegio Nigel Matthew cu e 
score di 13 — 3 y ta titula campeon den futbol mucha muhe di 
Weganan Interinsular 2023. 


E ekipo di futbol di Colegio Nigel Matthew a keda como 
subcampeon. Na di 3 luga a keda Scholengemeenschap 
Bonaire y di 4 luga M.M. Rómmerschool di Curacao. 


Minister Endy Croes y IBISA Aruba a haci entrega di e 
medayanan na e respectivo ganadonan. Concluyendo, 
Mandatario di Deporte ta felicita e scolnan cu a haci e 
competencia uno exitoso, alabes ta gradici IBISA y tur cu a 


haci Weganan Interinsular posibel. 


Minister Endy Croes ta felicita Colegio Arubano cu e titulo di 
campeon di Weganan Interinsular 2023. Cu deseo, disciplina, 
dedicacion y determinacion boso a logra. Masha pabien! 

Recientemente, Minister Endy Croes a reuni cu cabesante di 
La Salle College MAVO, Sr. Igmar Davelaar. Den un encuentro 
ameno, unda mandatario di Enseñansa a duna informacion y 
splicacion amplio di e proyectonan cu ta andando. Sr. Davelaar 
a indica cu e scol tin necesidad na modulair nobo. Sr. Davelaar 
a vocifera su preocupacion y inkietud referente dos trailer cu 
ta wordo uza pa duna les, cu ta den un estado hopi deplorabel 
y a expresa e necesidad cu tin pa haya un trailer nobo den 
e proximo aña escolar. Minister Endy Croes ta trata tanto 


docente, alumno y comunidad en general cu porta habri pa 
busca solucion concreto 


La Salle College mavo ta un scol di SKOA, pero a pesar di 
esey, ta deber di gobierno pa yuda tur scol na Aruba. Minister 
Endy Croes a primiti cu lo bay sondea e posibilidad prome cu e 
aña escolar nobo pa aporta cu un of mas mobulair nobo. Asina 
mehora e calidad di enseñansa y e alumnonan por ricibi les ta 
den un ambiente hopi mas miho y sigur. 

Diahuebs ultimo, Minister Endy Croes hunto cu directora di persona di Hulanda prepara cu a elabora ampliamente riba e 
Departamento di Enseñansa (DEA), Sra. Anne-Marie Proveyer topiconan aki. 

y directora suplente, Sra. Sheila Maduro a atende un reunion 
virtual di Vierlandenoverleg. Durante e ultimo reunion na januari, a palabra cu lo forma un 
“stuurgroep” di cinco (5) persona pa elabora riba e topiconan 
E reunion aki ta basa riba e ultimo reunion cu a tuma luga cu ta trata entre e cuater (4) islanan, cual ta consisti di dos (2) 
januari 2023 na Curaçao entre e cuater (4) Ministernan di persona di Hulanda, un (1) persona di Aruba, un (1) persona di 
Enseñansa di Reino Hulandes, Sint Maarten y un (1) 
esta Minister di Enseñansa di persona di Curaçao. 
Aruba Sr. Endy Croes, Minister Ademas di esaki, 
di Enseñansa di Hulanda Sr. a dialoga tocante 
Robbert Dijkgraaf, Minister di investigacion laboral 
Enseñansa di Sint Maarten Sr. (arbeidsonderzoek) 
Rodolphe Samuel y Minister cu e universidadnan 
di Enseñansa di Curaçao Sr. di e cuater (4) 
Sithree van Heydoorn. islanan  hunto cu 
Departamento di 
Durante e reunion virtual di Labor ta bay haci. 
Vierlandeoverleg, e cuater (4) [5 | 
Ministerionan di Ensefiansa di 
Aruba, Hulanda, Sint Maarten y pg 
Curagao a trata diferente topico firma un slotconclusie 
di interes, entre otro, Strategic digitalmente. Proximo 
Education Alliance, Academic reunion entre e cuater 
Foundation Year (AFY) y Beca di Reino (Koninkrijksbeurs). (4) Ministerionan di Ensefiansa di Reino Hulandes lo ta den e 
luna di juni yna november 2023 nan lo topa otro bek fisicamente 
Pa loke ta trata e puntonan cu a trata, tabatin un ekipo di 2 na Hulanda. 


Na final di e reunion, a 
yeganaunacuerdoya 


Dialuna 24 April 2023 


MINISTER ENDY CROES 

A REUNI CU DIRECTORA 
GENERAL DI IPA, SRA. 
MARILYN RICHARDSON Y 
DIRECTOR DI ESTUDIONAN 


INICIAL, SR. BERTHSON 
BOEKHOUDT 


Diaranson ultimo, Minister di Ensefansa y Deporte Sr. Endy 
Croes a reuni cu directora general di Instituto Pedagogico 
Arubano (IPA), Sra. drs. Marilyn Richardson y Sr. Berthson 
Boekhoudt MSc, director di Estudionan Inicial di IPA. Durante 
e encuentro a duna un “update” di IPA. 


Nan a trece nan preocupacion dilanti basa riba e estado di 
insfrastructura di IPA. Actualmente tin lokaal grandi cu ta cera, 
pa motibo cu no ta den bon condicion. 


Den temporada di yobida, ta haya “lekkage” grandi di awa. 
Sra. Richardson y Sr. Boekhoudt a trece dilanti e peticion pa 


haya ayudo cu e problematica di infrastructura. 


Banda di esaki, a dialoga tocante e plannan cu nan tin pa 
futuro y e estudionan cu pronto lo incia. Minister Endy Croes a 
priminti cu pa juli di e aña aki lo haci un mantenemento chikito 
riba algun lokaal pa ta den funcionamento bek. 


Tambe a pidi Dienst Openbare Werken (DOW) cooperacion 
pa haci un evaluacion y a base di esaki, planifica pa entre aña 
2023 y 2024 haci un mantenemento grandi na IPA y drecha 
locual ta necesario. A palabra cu cada dos (2) pa tres (3) siman 
lo comunica cu otro pa realisa e proyecto aki. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


